Es relacionen les reclamacions que han tingut entrada des del Ple que va tenir lloc el passat 12 de juny, que són les que els corresponen els números 272/2020 al 283/2020 i es dona compte al Ple de les actuacions realitzades de conformitat amb la valoració de les admissions que s'ha dut a terme.
La Proposta de resolució d'incident de l'execució de la Resolució 252/2020, de 23 d'abril de la Reclamació 117/2020, de la qual n'és ponent la senyora Elisabet Samarra formulada contra l'Ajuntament de Torres de Segre, fonamenta la desestimació de la petició de l'Ajuntament que s'acordi ampliar el termini per executar la Resolució de 23 d'abril de 2020 en què la sol·licitud ha estat notificada fora de termini, els arguments pels quals es demana ja s'havien valorat a la Resolució 252/2020, de 23 d'abril i a més la persona reclamant, a banda de no consentir aquesta aplicació, ha demanat a la Comissió que requereixi el lliurament de l'expedient complet a l'Ajuntament de Torres de Segre.
La Proposta de resolució que és objecte del següent punt de l'ordre recull en termes equivalents el sentit desestimatori de la petició d'ampliació de termini per executar, atès que és coincident en tots els elements excepte la persona reclamant, en ambdós casos dues persones treballadores en una llar d'infants del municipi afectades per un expedient disciplinari.
És objecte d'anàlisi en el primer punt del present ordre del dia.
La Proposta de resolució d'estimació de la Reclamació 139/2020, de la qual n'és la ponent el senyor Josep Mir, interposada contra l'Agència de l'Habitatge, en el marc de la qual es reclama informació sobre el preu màxim de lloguer d'un habitatge i el procediment seguit per determinar un sobrepreu, recull la fonamentació del sentit estimatori de la resolució, atesa la naturalesa de la informació reclamada, que és merament numèrica i sense cap dada que afecti drets o interessos de terceres persones, i per tant, es pot qualificar d'informació pública.
La Proposta de resolució de finalització de la Reclamació 141/2020 per pèrdua d'objecte, elaborada pel senyor Josep Mir, interposada contra l'Ajuntament d'Arenys de Mar, en el marc de la qual es reclama informació sobre una desviació del capítol I dels pressupostos municipals, recull els antecedents de fet i les actuacions dutes a terme que permeten finalitzar per pèrdua sobrevinguda de la reclamació, atès que l'Ajuntament ha facilitat la informació sol·licitada i la Comissió n'ha donat trasllat a la persona reclamant per a consultar-li si la informació rebuda satisfà la seva pretensió.
Després d'haver transcorregut un ampli període de temps, la persona reclamant no ha formulat cap objecció al respecte i per tant és procedent finalitzar la reclamació, per pèrdua sobrevinguda del seu objecte.
La Proposta de resolució de finalització de la Reclamació 161/2020 per pèrdua d'objecte, de la qual n'és el ponent el senyor Josep Mir, interposada contra el Departament d'Interior de la Generalitat de Catalunya, en el marc de la qual es reclama informació relativa als Mossos d'Esquadra ferits en les protestes després de la sentencia del procés, recull els antecedents de fet i les actuacions dutes a terme durant la tramitació d'aquest procediment de reclamació davant la GAIP, les quals permeten finalitzar per pèrdua sobrevinguda de la reclamació, atès que el Departament ha facilitat la informació sol·licitada i la persona reclamant no ha manifestat cap objecció al respecte.
La Proposta de resolució de finalització de la Reclamació 167/2020 per desistiment, de la qual n'és el ponent el senyor Josep Mir, interposada contra el Departament de Territori i Sostenibilitat de la Generalitat de Catalunya, en el marc de la qual es reclama diversa informació sobre inspeccions a parcs i nuclis zoològics, recull el desistiment presumpte de la reclamació, atès que s'ha produït la manca d'esmena d'un requisit essencial per a poder admetre a tràmit la reclamació, com és l'acreditació de la presentació de l'entitat en nom de la qual es presenta la Reclamació.
La Proposta de resolució de finalització de la Reclamació 173/2020 per pèrdua d'objecte, de la qual n'és la ponent la senyora Elisabet Samarra, interposada contra el Departament de Territori i Sostenibilitat de la Generalitat de Catalunya, en el marc de la qual es reclama l'accés a informació sobre l'autorització de la instal·lació d'una torre de salvament, recull als antecedents les actuacions dutes a terme durant la tramitació del procediment i la conformitat manifestada per la part reclamant sobre la informació rebuda, fet que permet la finalització de la reclamació per pèrdua sobrevinguda del seu objecte, ja que s'ha esvaït la controvèrsia que plantejava.
La Proposta de resolució de finalització de la Reclamació 186/2020 per desistiment, de la qual n'és el ponent el senyor Josep Mir, interposada contra el Servei Català de la Salut, en el marc de la qual es reclama l'expedient d'una reclamació patrimonial, recull el desistiment del procediment de reclamació per manca d'esmena per part de la persona reclamant d'un requisit essencial com és acreditar la sol·licitud prèvia d'informació de la qual deriva la Reclamació.
Un cop transcorregut el termini fixat sense haver-ne rebut resposta procedeix finalitzar la Reclamació per desistiment presumpte de la part reclamant.
La Proposta de resolució de finalització de la Reclamació 205/2020 per pèrdua d'objecte, de la qual n'és el ponent el senyor Josep Mir, interposada contra l'Ajuntament d'Alpicat, en el marc de la qual es reclamen informes dels serveis tècnics municipals, recull els antecedents i les actuacions dutes a terme durant la tramitació del procediment i la informació que ha estat facilitada a la persona reclamant, elements que permeten la finalització de la reclamació per pèrdua sobrevinguda del seu objecte, un cop s'ha esvaït la controvèrsia jurídica que es plantejava en la reclamació.
La Proposta de resolució de finalització de la Reclamació 219/2020 per pèrdua d'objecte, de la qual n'és el ponent el senyor Josep Mir, interposada contra el l'Ajuntament del Vendrell, en el marc de la qual es reclama documentació diversa d'una empresa pública, relaciona els principals elements de la tramitació de la reclamació que suposarien la satisfacció extemporània de la sol·licitud, sens perjudici que la persona reclamant pugui demanar en via d'execució de la resolució el lliurament efectiu de la informació, per al cas que no hi hagi tingut accés.
Aquests fets suposen la pèrdua sobrevinguda de l'objecte de la reclamació i justifiquen la finalització del procediment per aquesta causa.
La Proposta de resolució de finalització per inadmissió de la Reclamació 221/2020, de la qual n'és el ponent el senyor Josep Mir, interposada contra l'Ajuntament d'Alpicat, en el marc de la qual es reclama accés a un expedient de llicència d'obres, recull la motivació de la inadmissió d'aquesta reclamació, atès que el mateix dia que presenta la reclamació també presenta un escrit davant de l'Ajuntament en el qual i respecte la sol·licitud d'accés a informació pública presentada invoca l'aplicació els articles 35.3 i 36.1 LTAIPBG i requereix el lliurament immediat de la informació.
Aquest fet, atorga a l'Ajuntament un termini de 30 dies hàbils per a lliurament de la informació i com a conseqüència, la Reclamació ha de ser inadmesa per haver estat presentada de forma prematura.
La Proposta de resolució d'estimació parcial de la Reclamació 222/2020, de la qual n'és la ponent la senyora Elisabet Samarra, interposada contra l'Ajuntament Sentmenat en el marc de la qual es reclama per raó d'una petició d'explicacions, reunions i presència en actes institucionals, accés electrònic als expedients i la consulta presencial dels darrers expedients de selecció de personal, recull la fonamentació del sentit estimatori parcial de la resolució respecte el dret de la persona reclamant a consultar presencialment i assistida per personal tècnic de recursos humans els expedients íntegres relatius als darrers processos selectius de personal de l'Ajuntament i en canvi, desestima la part de la Reclamació relativa a la desatenció de preguntes orals o escrites, de peticions d'explicacions o justificacions de decisions o actuacions, d'establiment de reunions estables o puntuals, i de representació institucional en visites d'autoritats al municipi, per desbordar l'àmbit d'aquest procediment, en no constituir peticions d'accés a informació pública.
La Proposta de resolució d'estimació parcial de la Reclamació 226/2020, de la qual n'és la ponent la senyora Elisabet Samarra, interposada contra l'Ajuntament de Vic en el marc de la qual es reclama un expedient relatiu a un recordatori del Defensor del Poble en relació amb l'ús de les llengües a l'àmbit de la seguretat vial, recull la fonamentació del sentit estimatori parcial de la resolució respecte el dret de la persona reclamant a obtenir de l'Ajuntament còpia de la documentació generada o incorporada a l'expedient relatiu al recordatori del Defensor del Poble identificat a la sol·licitud, sense dades personals, o l'expressió manifesta de la seva inexistència.
En canvi, la Proposta desestima la reclamació en relació amb la generació de resolució motivada de l'absència de resposta al Defensor del Poble o de la manca d'adopció de mesures de compliment d'aquell recordatori i anul·la la Resolució d'estimació parcial de la sol·licitud.
El senyor Josep Mir proposa esmenes en relació amb la protecció de les dades de caràcter personal, les quals quedaran incorporades al text definitiu de la resolució.
La Proposta de resolució de finalització per inadmissió de la Reclamació 233/2020, de la qual n'és el ponent el senyor Josep Mir, interposada contra l'Ajuntament d'Ulldecona, en el marc de la qual es reclama informació sobre els ingressos recaptats per la venda d'entrades a festes amb animals, recull la fonamentació de la inadmissibilitat de la reclamació, atès que ha estat presentada quan la persona reclamant ja havia tingut accés a la informació, fet que suposa que no hi hagi base material que justifiqui la controvèrsia jurídica i es finalitza la reclamació.
La Proposta de resolució de finalització per inadmissió de la Reclamació 241/2020, de la qual n'és el ponent el senyor Josep Mir, interposada contra l'Ajuntament de la Sènia, en el marc de la qual es reclama informació sobre el pressupost per als espectacles amb bous, recull la fonamentació de la inadmissibilitat de la reclamació, atès que ha estat presentada quan la persona reclamant ja havia tingut accés a la informació, de manera que no hi ha base material que justifiqui la controvèrsia jurídica que comporta la Reclamació és procedent finalitzar-la.
La Proposta de resolució de finalització per inadmissió de la Reclamació 242/2020, de la qual n'és el ponent el senyor Josep Mir, interposada contra l'Ajuntament de Vidreres, en el marc de la qual es reclama informació sobre el pressupost per als espectacles amb bous, recull la fonamentació de la inadmissibilitat de la reclamació, atès que la sol·licitud d'accés a la informació pública no ha estat presentada formalment davant de l'Ajuntament de Vidreres.
La Proposta de resolució de finalització de la Reclamació 266/2020 per pèrdua d'objecte, de la qual n'és el ponent el senyor Josep Mir, interposada contra l'Ajuntament d'Arnes, en el marc de la qual es reclama informació sobre els ingressos recaptats per venda d'entrades a festes amb animals, recull els antecedents i les actuacions que s'han dut a terme durant la tramitació del procediment i atès que l'Ajuntament hauria facilitat a la persona reclamant la informació, se'n proposa la finalització per la pèrdua sobrevinguda del seu objecte.
Tanmateix, atès que no es té constància del lliurament efectiu de la informació reclamada es deixa oberta a via de seguiment de la fase d'execució de la resolució de la GAIP.